קלריסה וורד

קלריסה וורד (באנגלית: Clarissa Ward; נולדה ב-31 בינואר 1980)<ref></ref> היא עיתונאית, מגישת טלוויזיה וכתבת חוץ אמריקאית של רשת הטלוויזיה האמריקאית CNN.<ref name="International Correspondent Clarissa Ward Joins CNN, 21 September 2015"></ref> בעבר עבדה גם עבור רשתות השידור פוקס ניוז, ABC ו-CBS.<ref name="CBSBio"></ref> היא זכתה בשני פרסי פיבודי ובשבעה פרסי אמי.

==ביוגרפיה==
וורד נולדה בלונדון ועברה עם משפחתה לניו יורק.<ref name="ABCBio"></ref> היא למדה באוניברסיטת ייל, ומחזיקה בתואר דוקטור לשם כבוד ממידלברי קולג'.<ref name="CBSBio2"></ref>

==קריירה==
===פוקס ניוז===
וורד התחילה את קריירת העיתונות שלה ב-2003, כעוזרת בדסק הלילה של פוקס ניוז. בשנים 2004–2005 שימשה כעורכת חדשות בדסק הבינלאומי בסניף הרשת ניו יורק, כשהיא עובדת בין היתר על סיפורים כגון לכידת סדאם חוסיין, רעידת האדמה והצונאמי באוקיינוס ההודי ומותם של האפיפיור יוחנן פאולוס השני ויאסר ערפאת.

ב-2006 הפכה למפיקת שטח בפוקס ניוז, כשבין היתר הפיקה סיקורים על מלחמת לבנון השנייה, חטיפת גלעד שליט ומבצע גשמי קיץ שבא בעקבותיה, משפטו של סדאם חוסיין ומשאל העם החוקתי שנערך בעיראק ב-2005.

באוקטובר 2007 הפכה לכתבת שטח של פוקס ניוז והתגוררה בביירות שבלבנון, שם סיקרה את הוצאתו להורג של סדאם חוסיין, את המצאות החיילים האמריקאים בעיראק, את המהומות באוניברסיטה הערבית בביירות ואת הפיגועים בביקפאיה ב-2007. היא גם שימשה ככתבת שטח צבאית, והתלוותה לכוחות האמריקאים שנדדו בעיראק. במהלך שהותה במזרח התיכון היא ערכה מספר ראיונות עם אישים בולטים, כמו הגנרל דייוויד פטראוס, סגן ראש ממשלת עיראק ברהם צאלח ונשיא לבנון אמיל לחוד.

===ABC===
מאוקטובר 2007 ועד אוקטובר 2010 הייתה וורד כתבת של רשת השידור ABC במוסקבה. היא עבדה עבור כל התוכניות של הרשת, כולל בוקר טוב אמריקה. היא סיקרה את מערכת הבחירות לנשיאות ברוסיה, ועברה לשדר מגאורגיה במהלך מלחמת גאורגיה–רוסיה.

מאוקטובר 2010 ועד אוקטובר 2011 הוצבה בבייג'ינג, שם כיסתה את המלחמה באפגניסטן ואת רעידת האדמה והצונאמי בסנדאי.

===CBS===
באוקטובר 2011 עברה וורד לעבוד עבור רשת החדשות של CBS, כשהיא משמשת ככתבת חוץ. כתבותיה שודרו פעמים רבות בתוכנית הפופולרית 60 דקות, ומינואר 2014 היא אף משמשת כמגישת חדשות מחליפה בתוכנית "CBS הבוקר".<ref name="CBS This Morning, 20 January 2014"></ref>

במהלך עבודתה ברשת סיקרה את מלחמת האזרחים בסוריה, את מלחמת האזרחים באוקראינה, את המלטותו של פעיל זכויות-האדם צ'ן גואנגצ'נג לשגרירות ארצות הברית בסין ואת המשא-ומתן בין המדינות שהגיע בעקבותיו.

בדיווח הראשון שלה בתוכנית "60 דקות", בשנת 2012, התמודדה וורד, שהייתה בעיר חלב שבסוריה, עם ירי צלפים והפצצות אוויריות. ביולי 2013 שידרה וורד כתבה ממצרים, מאותו מקום בו הותקפה מינית הכתבת לארה לוגן בפברואר 2011. באוקטובר 2014 חזרה במסווה לסוריה על מנת לראיין שני ג'יהאדיסטים מערביים - צעיר אמריקאי וחייל לשעבר הולנדי - שהתגייסו לארגון הטרור המדינה האסלאמית.

===CNN===
ב-21 בספטמבר 2015 הודיעה וורד כי היא מצטרפת לרשת CNN, וכי היא תוצב בלונדון. ב-8 באוגוסט 2016 הרצתה וורד בפני מועצת הביטחון של האומות המאוחדות על ניסיונה ככתבת צבאית בעיר חלב המשוסעת ממלחמת האזרחים בסוריה.<ref></ref><ref></ref>

ביולי 2018 החליפה וורד את כריסטיאן אמנפור, והפכה לכתבת הבינלאומית הראשית של CNN. ב-2019 היא הפכה לעיתונאית המערבית הראשונה שמדווחת על חיי לוחמי הטליבאן מתוך השטחים אותם כבשו באפגניסטן.<ref></ref><ref></ref> באוגוסט 2020 התפרסם כי וורד וצוותה היו תחת מעקב בעת ביקורם ברפובליקה המרכז-אפריקאית במאי 2019.<ref></ref>

בדצמבר 2020 פרסמה תחקיר רחב-היקף על רדיפת אנשי שירות הביטחון הפדרלי הרוסי במשך שנים ארוכות אחרי איש האופוזיציה אלכסיי נבלני, כולל אירוע ההרעלה שלו בגז עצבים באוגוסט 2020. בתחקיר פירטה וורד גם את הדרכים בהם עקבו אנשי השירות אחריו, ואת החומרים הכימיים בהם נהגו להשתמש.<ref></ref>

בשנת 2021 ספגה ביקורת מצד עיתונאים שטענו כי היא מסכנת את אנשי צוותה במהלך ההפיכה הצבאית במיאנמר רק לשם השגת כבוד ואחוזי רייטינג גבוהים יותר.<ref>, April 2021</ref>

וורד גם הייתה הכתבת המערבית הבולטת באפגניסטן בעת מתקפות הטליבאן בשנת 2021, כשהיא משדרת מתוך השטחים שנכבשו על ידי הטליבאן ומקיימת ראיונות עם בכירי הארגון ומנהיגיו מאחורי קו האש.<ref></ref><ref></ref>

==פרסים==
ב-21 במאי 2012 קיבלה וורד את פרס פיבודי על הסיקור העיתונאי שלה מתוככי סוריה במהלך מלחמת האזרחים בסוריה.<ref>[http://www.peabodyawards.com/award-profile/cbs-evening-news-with-scott-pelley-inside-syria 72nd Annual Peabody Awards], May 2012</ref><ref name="Forbes"></ref> לאחר מכן זכתה בפרס פיבודי נוסף.

וורד קיבלה מאת אוניברסיטת המדינה של וושינגטון שני פרסי אדוארד מורו על עבודתה העיתונאית הבינלאומית.<ref name="Murrow"></ref>

וורד זכתה גם בשבעה פרסי אמי, בשני כפתורי כסף מאת "אלפרד דופונט-קולומביה" ובתואר כבוד מאת התאחדות כתבי הרדיו וטלוויזיה של וושינגטון הבירה.<ref name=":0"></ref>

==חיים אישיים==
וורד נשואה לפיליפ וון ברנסטרוף, מנהל קרן השקעות.<ref></ref> השניים נפגשו במוסקבה ב-2007, נישאו בלונדון ב-2016<ref></ref><ref></ref> ולהם שני בנים.<ref></ref><ref></ref>

וורד דוברת אנגלית, צרפתית, איטלקית, רוסית, ערבית וספרדית ומבינה גם מנדרינית בסיסית.<ref></ref>

==קישורים חיצוניים==

==הערות שוליים==

קטגוריה:אמריקאים במלחמת עיראק
קטגוריה:סגל ABC
קטגוריה:סגל CNN
קטגוריה:סגל CBS
קטגוריה:סגל פוקס ניוז
קטגוריה:זוכי אמי
קטגוריה:זוכי פרס פיבודי
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:כתבות צבאיות אמריקאיות
קטגוריה:אמריקאיות שנולדו ב-1980
קטגוריה:אמריקאים שנולדו ב-1980